ԱՄՓՈՓԱԹԵՐԹ
        2026 թվականի փետրվարի 9-ին քաղաք Մոսկվայում (Ռուսաստանի Դաշնություն) ստորագրված ««Եվրասիական տնտեսական միության շրջանակներում բժշկական արտադրատեսակների (բժշկական նշանակության արտադրատեսակների և բժշկական տեխնիկայի) շրջանառության միասնական սկզբունքների և կանոնների մասին» 2014 թվականի դեկտեմբերի 23-ի համաձայնագրում փոփոխություններ կատարելու մասին» արձանագրության հաստատման վերաբերյալ եզրակացությունների

	1. Արտաքին գործերի նախարարություն
	27․05․2026 թ․ 

	
	N 1111/27172-26

	Եվրասիական տնտեսական միության շրջանակներում բժշկական արտադրատեսակների (բժշկական նշանակության արտադրատեսակների և բժշկական տեխնիկայի) շրջանառության միասնական սկզբունքների և կանոնների մասին 2014 թվականի դեկտեմբերի 23-ի համաձայնագրում (այսուհետ՝ Համաձայնագիր) փոփոխություններ կատարելու մասին արձանագրության (այսուհետ՝ Արձանագրություն) նախագիծը մշակվել է ԵԱՏՄ անդամ-պետությունների առաջարկների հիման վրա՝ հաշվի առնելով բժշկական արտադրատեսակների շրջանառության ոլորտում կարգավորող իրավական ակտերի կիրառման փորձը: Արձանագրությունը ստորագրվել է 2026 թ․ փետրվարի 9-ին։
Նախատեսված փոփոխությունները կապահովեն բնակչությանն անհրաժեշտ բժշկական արտադրատեսակներով ապահովման գործընթացի արագ իրականացմանը:
Սույն նախագծի ընդունումը բխում է ՀՀ կառավարության 2021 թվականի օգոստոսի 18-ի N 1363-Ա որոշման հավելվածի 4.5-րդ կետով սահմանված հանրային առողջության պահպանմանն ու բարելավմանն ուղղված բարձր որակի ծառայությունների մատուցումից, որի կարևորագույն բաղադրիչներից մեկն է բնակչության ապահովումն անվտանգ, որակյալ և արդյունավետ բժշկական արտադրատեսակներով:
Արձանագրության կողմերն են՝ Հայաստանի Հանրապետությունը, Բելառուսի Հանրապետությունը, Ղազախստանի Հանրապետությունը, Ղրղզստանի Հանրապետությունը, Ռուսաստանի Դաշնությունը:
Արձանագրությունը ժամանակավորապես կիրառվում է ստորագրման օրվանից 10 օրը լրանալուց հետո։ Այն անդամ պետության համար, որի օրենսդրությամբ չի նախատեսվում միջազգային պայմանագրերի ժամանակավոր կիրառման հնարավորություն, սույն արձանագրությունը կիրառվում է այդ անդամ պետության կողմից սույն արձանագրությունն ուժի մեջ մտնելու համար անհրաժեշտ ներպետական ընթացակարգերի կատարման օրվանից:
Արձանագրությունն ուժի մեջ է սույն արձանագրությունն ուժի մեջ մտնելու համար անհրաժեշտ ներպետական ընթացակարգերն անդամ պետությունների կողմից կատարվելու մասին վերջին գրավոր ծանուցումն ավանդապահի կողմից դիվանագիտական ուղիներով ստանալու օրվանից։
2026թ. մայիսի 25-ի դրությամբ Արձանագրությունն ուժի մեջ չի մտել:
2026թ. մայիսի 25-ի դրությամբ Արձանագրությունը ստորագրած Կողմերից որևէ մեկը չի ավարտել Արձանագրության ուժի մեջ մտնելու համար անհրաժեշտ ներպետական ընթացակարգերը:
Հաշվի առնելով վերոգրյալը և ղեկավարվելով «Միջազգային պայմանագրերի մասին» ՀՀ օրենքի 11-րդ հոդվածի դրույթներով՝ ՀՀ ԱԳ նախարարությունը ՀՀ վարած արտաքին քաղաքականությանը համապատասխանելու տեսանկյունից նպատակահարմար է գտնում 2026 թվականի փետրվարի 9-ին քաղաք Մոսկվայում ստորագրված՝ «Եվրասիական տնտեսական միության շրջանակներում բժշկական արտադրատեսակների (բժշկական նշանակության արտադրատեսակների և բժշկական տեխնիկայի) շրջանառության միասնական սկզբունքների և կանոնների մասին» 2014 թվականի դեկտեմբերի 23-ի համաձայնագրում փոփոխություն կատարելու մասին» արձանագրության վավերացումը կամ հաստատումը։

	Ընդունվել է

	2․ Արդարադատության նախարարություն 

	21․05․2026 թ․
 N /14.1.2/2569213082-2026

	Արձանագրությունը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:
Միաժամանակ հայտնում եմ, որ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Արձանագրությունը ենթակա կլինի վավերացման ՀՀ Սահմանադրության 116-րդ հոդվածի     1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:

	Ընդունվել է

	                  3. Ֆինանսների նախարարություն
	     12.06.2026 թ.

	
	N 03/5-1/14742-2026

	««Եվրասիական տնտեսական միության շրջանակներում բժշկական արտադրատեսակների (բժշկական նշանակության արտադրատեսակների և բժշկական տեխնիկայի) շրջանառության միասնական սկզբունքների և կանոնների մասին» 2014 թվականի դեկտեմբերի 23-ի համաձայնագրում փոփոխություն կատարելու մասին» արձանագրությունում Հայաստանի Հանրապետության համար ֆինանսական պարտավորություններ նախատեսող՝ եկամուտների նվազեցման կամ ծախսերի ավելացման հանգեցնող դրույթներ առկա չեն:

	Ընդունվել է

	[bookmark: _GoBack]4. Տարածքային կառավարման և ենթակառուցվածքների նախարարություն

	20.06.2026 թ.  
ԴԽ//18970-2026

	««Եվրասիական տնտեսական միության շրջանակներում բժշկական արտադրատեսակների (բժշկական նշանակության արտադրատեսակների և բժշկական տեխնիկայի) շրջանառության միասնական սկզբունքների և կանոնների մասին» 2014 թվականի դեկտեմբերի 23-ի համաձայնագրում փոփոխություն կատարելու մասին» արձանագրությամբ «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ 

	Ընդունվել է



